CELEX: C2007/211/28
Language: mt
Date: 2007-09-08 00:00:00
Title: Kawża C-278/07: Talba għad-deċiżjoni preliminari mressqa mill-Bundesfinanzhof (il-Ġermanja) fit- 13 ta' Ġunju 2007 — Josef Vosding Schlacht-, Kühl- und Zerlegebetrieb GmbH & Co. vs Hauptzollamt Hamburg-Jonas

8.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 211/15
            
         Talba għad-deċiżjoni preliminari mressqa mill-Bundesfinanzhof (il-Ġermanja) fit-13 ta' Ġunju 2007 — Josef Vosding Schlacht-, Kühl- und Zerlegebetrieb GmbH & Co. vs Hauptzollamt Hamburg-Jonas
   (Kawża C-278/07)
   (2007/C 211/28)
   Lingwa tal-kawża: il-Ġermaniż
   Qorti tar-rinviju
   Bundesfinanzhof. (il-Ġermanja)
   Partijiet fil-kawża prinċipali
   
      Rikorrenti: Josef Vosding Schlacht-, Kühl- und Zerlegebetrieb GmbH & Co.
   
      Konvenuta: Hauptzollamt Hamburg-Jonas.
   Domandi preliminari
   
               1)
            
            
               Għandu t-terminu ta' preskrizzjoni stabbilit fl-ewwel sentenza ta' l-ewwel paragrafu ta' l-Artikolu 3(1) tar-Regolament tal-Kunsill (KE/Euratom) Nru 2988/95, tat-18 ta' Diċembru 1995, dwar il-protezzjoni ta' l-interessi finanzjarji tal-Komunità Ewropea, (1) jiġi applikat ukoll fil-każ fejn irregolarità tkun twettqet jew waqfet qabel id-dħul fis-seħħ ta' l-imsemmi regolament?
            
         
               2)
            
            
               It-terminu ta' preskrizzjoni stabbilit f'din id-dispożizzjoni japplika għall-miżuri amministrattivi bħalma huwa l-irkupru ta' rifużjoni fuq l-esportazzjoni mogħtija wara li twettqu irregolaritajiet?
            
         Fil-każ fejn ir-risposta għal dawn iż-żewġ domandi tkun waħda affermattiva:
   
               3)
            
            
               Jista' Stat Membru japplika terminu itwal, abbażi ta' l-Artikolu 3(3) tar-Regolament (KE, Euratom) Nru 2988/95 anke meta l-leġiżlazzjoni ta' dan l-Istat Membru kienet diġà tipprovdi għal proroga simili ta' dan it terminu qabel l-adozzjoni ta' l-imsemmi regolament? Jista' tali terminu itwal jiġi applikat ukoll fil-każ fejn ma kienx previst f'dispożizzjoni speċifika li tirrigwarda l-irkupru ta' rifużjonijiet fuq l-esportazzjoni jew li tirrigwarda miżuri amministrattivi ġenerali, iżda jirriżulta minn dispożizzjoni ġenerali ta' l-Istat Membru kkonċernat li tkopri l-każijiet kollha ta' preskrizzjoni li mhumiex is-suġġett ta' dispożizzjoni speċifika?
            
         
      (1)  ĠU L 312, p. 1.